Goeie dag Alrisa, Baie dankie vir die terugvoer. Dit was baie lekker om julle hier te he. Ons sien baie uit om julle weer in die toekoms te sien.
Ongelooflike lekker verblyf! Baie vriendelike personeel wat 'n mens op die hande dra en aandag gee aan detail. Ontbyt is fantasties met 'n goeie verkeidenheid. Sal Belle Vue aanbeveel vir gaste wat nie te erg is oor privaatheid aangesien die mure maar dun is.
Sal weer van Belle Vue gebruik maak, sommer vir 'n wegbreek naweek, net om te rus, plekke te besoek en te kuier.
Goeie waarde vir geld, netjies en skoon. Personeel vriendelik en baie behulpsaam. Lekker ontbyt. Ek sou aanbeveel dat daar gekyk word na elektriese komberse en dalk 'n meer effektiewe verwarmer vir die kamer en badkamer, maar ten spyte hiervan, sal ek dit nog steeds hoog aanbeveel. Baie lekker gebly!
Belle Vue bied 'n pragtige uitsig met 'n heerlike ontbyt. Die warm ontbyt was elke oggend anders, met 'n gawe keuse. Die kamers is na aan mekaar en van die ander gaste neem nie juis ander mense in ag nie. Dus was dit by tye raserig, met gaste wat ook sommer op my balkon kom sit het. Mense wat graag hul privaatheid geniet, sal dit dus nie waardeer nie. Andersins was alles top-gehalte met puik diens.
Baie dankie vir die terugvoer. Ons is baie jammer om te hoor van die gaste het U privaatheid weg geneem. Ons sal meer aandag daaraan gee.
Dis ongemaklik dat die badkamer buite in die gang is. Die kamer is aan die klein kant, maar as jy net daar slaap is dit perfek!
Ons was vriendelik gegroet deur Marsel en begelei na ons kamer, die huis is pragtig en die kamers ruim. Die uitsig oor die dam is asemrowend.
Gemaklike en netjiese kamer. Ons het die persoonlike kontak met die eienaar, Marcel, waardeer. Niks was vir haar te veel moeite nie en sy poog om aan elke gas persoonlike aandag en diens te verleen. Komplimente ook vir haar tuinier, want die uitleg en versorging van die lieflike tuin, dra beslis by tot 'n 'lafenis'-verblyf.
Baie rustige en huislike atmosfeer met 'n baie knap en agtermekaar gasvrou! Baie netjies en skoon, spierwit beddegoed! Heerlike ontbyt!
Baie dankie vir die terugvoer. Die huis kan bietjie koud wees tydens die winter. Daar is verwarmers in die kamers en ek is seker as die lugversorging op die regte stelling was, sou dit die kamer warm genoeg kon maak.
Baie dankie vir die terugvoer. Ek vra om verskoning dat u my as onvriendelik ervaar het, dit was nie die intensie nie. Ek waardeer dit wel dat u die res van ons geriewe geniet het.
Die kamer waarin ons gebly het was baie klein en dit het glad nie 'n stoel gehad waarop mens kon sit nie. So ons moes op die bed lê wanneer ons wou televisie kyk. Andersins was dit nie sleg nie. Hulle adverteer dat jy koeldranke by die kroeg kan kry tot 9 uur saans maar daar was niks beskikbaar Saterdagaand teen 7 uur nie.
Baie dankie vir die terugvoer. Ongelukkig is die kamer self deur jou gekies vir bespreking. As ons bewus was dat die kamer te klein gevind is, sou ons jou kon skuif na 'n groter eenheid, teen 'n addisionele tarief.
Beddens slaap heerlik en die kamers is baie skoon. Daar is goeie geriewe en kamer 5 het 'n heerlike balkon met 'n uitsig. As die gedeelde badkamer die stortgeriewe gebruik, is die druk in kamer 5 se stort baie swak, so die stort kan dus nie dan gebruik word nie. Die ontbyt kan verbeter, 'n groter keuse van ontbyt sal goed wees. Skoon en Netjies, baie mooi uitsig, kamer 5 het n balkon met 'n pragtige uitsig.
Baie dankie vir die terugvoer. Kamer 5 het nie 'n gedeelde badkamer nie, die badkamer is net oorkant die gang maar steeds privaat. Ons het wel aandag aan die drukking gegee. Dankie dat u vir my laat weet het.
Met ons aankoms is ons by die motor ontmoet deur die eienaar. Sy is 'n baie vriendelike, gemaklik en professioneel. Ons was dadelik op ons gemak. Die Gastehuis is baie rustig en mens voel dadelik tuis. Die kamers is baie netjies, ruim sowel as die en suite-badkamer. Die ontbyt is uitstekend en gaste word deur die eienares self bedien. Ons het elke oggend soos konings gevoel wanneer ons ontbyt geniet het. Dit was heerlik. Ek sal weer van hierdie Gastehuis gebruik maak. Dit is 'n hawe vir enige een wat goeie diens wil ondervind. Baie dankie aan die eienares. Ek sal hierdie Gastehuis aan almal aanbeveel.
Dis 'n pragtige plek, met vriendelike gasvryheid. Ons is baie vriendelik deur Marsel ontvang. Die gastehuis is pragtig en die gesinskamer waarin ons gebly het, was baie mooi. As ek 'n voorstel kan maak: daar kan gerus 'n deur voor die ingang van die badkamer gesit word. Ek, my man en ons 12-jarige dogter is 'n baie hegte gesin, maar 'n badkamer sonder 'n deur kan dit ongemaklik maak. Ons het ook vir Marsel gesê dat die honde wat die hele nag deur geblaf het, baie erg was. Ons kon nie slaap met die geblaf van die honde van die huis reg oorkant die gastehuis nie.
Ons is baie jammer oor die honde oorkant die pad. Ons het al met die buurman gaan gesels, maar niks word aan die saak gedoen nie. Alhoewel dit 'n ronde ingang is na die badkamer en bietjie moeilik met die beperkte spasie, is daar wel aandag daaraan gegee.
Baie netjies en skoon, ligging is baie goed. Ek kon regtig nie meer verwag nie - goeie waarde vir geld.
Die gastehuis is baie skoon en netjies. Die warm/koue krane in die badkamer wasbak asook die in die stort was omgeruil. Ons het die bestuurder daaroor ingelig. Ons stel ook voor dat die bestuurder hulp inroep vir ontbyt. Daar was 4 tafels wat sy moes bedien, en een van die ander gaste moes sy nog uitklok ook. Dit het die gevolg gehad dat ons en ander gaste moes wag vir ons ontbyt. Terwyl sy die gaste uitgeklok het, moes die volgende gas by 'n tafel aansit wat nie afgedek was nie. Ons het nog by geen ander gastehuis oornag waar net 1 persoon beskikbaar was om die ontbyt voor te berei en bedien nie.
Ek is baie jammer vir die ongerief. Die instansie is nog nuut en kan nie tans meer personeel bekostig nie. Die krane is ook intussen reggestel.